CELEX: 62011CN0541
Language: el
Date: 2011-10-25 00:00:00
Title: Υπόθεση C-541/11: Αίτηση για την έκδοση προδικαστικής αποφάσεως, την οποία υπέβαλε το Vrhovno sodišče Republike Slovenije (Δημοκρατία της Σλοβενίας) στις 25 Οκτωβρίου 2011 — Jožef Grilc κατά Slovensko zavarovalno združenje GIZ

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/31
            
         
      Αίτηση για την έκδοση προδικαστικής αποφάσεως, την οποία υπέβαλε το Vrhovno sodišče Republike Slovenije (Δημοκρατία της Σλοβενίας) στις 25 Οκτωβρίου 2011 — Jožef Grilc κατά Slovensko zavarovalno združenje GIZ
      (Υπόθεση C-541/11)
      (2012/C 25/54)
      Γλώσσα διαδικασίας: η σλοβενική
      
         Αιτούν δικαστήριο
      
      Vrhovno sodišče Republike Slovenije
      
         Διάδικοι στην υπόθεση της κύριας δίκης
      
      
         Αναιρεσείων: Jožef Grilc
      
         Αναιρεσίβλητη: Slovensko zavarovalno združenje GIZ
      
         Προδικαστικό ερώτημα
      
      Πρέπει να ερμηνευθεί η διάταξη του άρθρου 6, παράγραφος 1, δεύτερο εδάφιο, της οδηγίας 2000/26/ΕΚ (1) υπό την έννοια ότι ο οργανισμός αποζημιώσεως του κράτους μέλους διαμονής του ζημιωθέντος νομιμοποιείται παθητικώς, από την άποψη του ουσιαστικού δικαίου, σε αγωγή που ασκεί ο ζημιωθείς –ο οποίος υπέστη ζημία λόγω τροχαίου ατυχήματος που συνέβη σε κράτος μέλος εκτός του κράτους μέλους διαμονής του και προκλήθηκε από την κυκλοφορία οχήματος ασφαλισμένου και συνήθως σταθμεύοντος σε κράτος μέλος– με αίτημα την καταβολή αποζημιώσεως, εφόσον, εντός τριών μηνών από την ημερομηνία που ο ζημιωθείς υπέβαλε την αίτηση αποζημιώσεως στην ασφαλιστική επιχείρηση του οχήματος η κυκλοφορία του οποίου προκάλεσε το ατύχημα, ή στον αντιπρόσωπό της για τον διακανονισμό των ζημιών, η ασφαλιστική επιχείρηση ή ο αντιπρόσωπός της για τον διακανονισμό των ζημιών δεν έχουν δώσει αιτιολογημένη απάντηση;
      
         (1)  ΕΕ L 181, σ. 65.